De Kelders Self-catering Family House | LekkeSlaap
De Kelders Self-catering Family House
De Kelders Self-catering Family House: Hooffoto's
Adres: Hoofstraat 41, De Kelders, Gansbaai, 7441, Wes-Kaap
Vanaf R10 200 per nag (plek vir 12)
De Kelders Self-catering Family House skuil in De Kelders in Gansbaai. Dié huis is naby talle winkels, restaurante, doendinge en besienswaardighede. Dit is ideaal vir 'n familie of vriendegroep.
De Kelders Self-catering Family House het slaapplek vir 12 gaste in 6 slaapkamers. Die 2 hoofslaapkamers het elkeen 'n koninggrootte-bed en 'n en suite-badkamer met 'n bad, stort, wasbak en toilet. Die ander 4 kamers het elkeen 'n koningingrootte-bed en die twee volledige badkamers het baddens, storte, wasbakke en toilette. Al die slaapkamers het ingeboude kaste, 'n lessenaar-area, TV en lugversorging. Die aparte aantrekkamer bied ekstra stoorplek. Die hoofslaapkamer op die boonste vloer het 'n kantoor-area, en dié kamer se luukse en suite-badkamer het 'n Jacuzzi, 'n meerdoelige stort, en 'n bidet.
Die kuier- en leefareas op die onderste vloer bestaan uit 'n volledige, moderne kombuis met 'n gasstoof, ingeboude eetarea vir 6 mense, 'n sitarea, 'n TV en DVD-speler, kroeg, en pooltafel. Die kuierarea lei na 'n onderdak-patio met 'n braaiplek by die voortuin.
Bo is daar nog 'n volledige kombuis met 'n elektriese stoof, oond, en 'n volledige ingeboude braai wat met hout en gas werk. Die ekstra groot eetkamertafel het 12 stoele en die woonkamer het 'n platskerm-TV, volledige kringklank, HD PVR, en 'n kaggel. Dié kamer lei na 'n ruim balkon. Al die slaapkamers op hierdie vlak bied toegang tot hierdie balkon.
Op elke verdieping is daar 'n opwaskamer met 'n skottelgoedwasser, wasmasjien en tuimeldroër. Die dakterras is van albei verdiepings af bereikbaar en het 'n swembad, sondek, ingeboude braai en sitarea. Albei verdiepings het toegang tot die agtertuin wat omhein is vir troeteldiere en kinders, en waar daar 1 of 2 veilige parkeerplekke is. Aan die voorkant van die huis is genoeg parkeerplek vir 6 - 8 voertuie. Daar is dus altesaam 10 parkeerplekke.
DStv en WiFi is beskikbaar. 'n Skoonmaakdiens kan teen ekstra koste gereël word.
'n Bespreking by De Kelders Self-catering Family House sluit in:
Hoofstraat 41, De Kelders, Gansbaai, 7441, Wes-Kaap
Vanaf R10 200
https://d288tngog90ix0.cloudfront.net/AAEAAQAAAAAAAAAAAAAAJGIyYzE0ODA2LTY5MGQtNDUwZS1hYjc1LWUyZjJkZTUyNTJiMw?w=1440&h=960&fit=crop&auto=format Vanaf R10 200 per nag (plek vir 12) 41 Main Road De Kelders 7441 Wes-Kaap 086 999 0018 15:00-18:00 11:00 -34.557645 19.365241